**Verejná súťaž**

NADLIMITNÁ ZÁKAZKA

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

na predmet zákazky

**POTRAVINY – mrazené a chladené potraviny**

**ČASŤ B.2**

**NÁVRH OBCHODNÝCH PODMIENOK DODANIA PREDMETU ZÁKAZKY**

**Časť C – Mrazené polotovary, ryby a zelenina**



**„VZOR“**

*NÁVRH obchodných podmienok verejného obstarávateľa*

**Rámcová dohoda**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zák. č. 513/1991 Zb. - Obchodný zákonník v znení neskorších predpisov

**Článok I.**

**Strany dohody**

**1. Predávajúci** *(doplní uchádzač)*

Obchodné meno: .............................................................

Sídlo: .............................................................

Štatutárny orgán: .............................................................

Zástupca na jednanie

vo veciach zmluvných: ............................................................

Zástupca na jednanie

vo veciach technických .............................................................

IČO: .............................................................

IČ DPH: .............................................................

IBAN: .............................................................

SWIFT: .............................................................

Kontakt e-mail: .............................................................

Tel. č./fax. č.: .............................................................

Zápis v obch. registri: .............................................................

(ďalej len „*predávajúci*“)

**2. Kupujúci**

Názov: **Univerzita Pavla Jozefa Šafárika v Košiciach**

Sídlo: Šrobárova 2, 041 80 Košice 1

Štatutárny orgán: prof. RNDr. Pavol Sovák, CSc. – rektor

IČO: 00397768

IČ DPH: SK2021157050

Zástupca na jednanie

vo veciach zmluvných: JUDr. Zuzana Gažová

Zástupca na jednanie

vo veciach technických: Ing. Jozef Maligda

Bankové spojenie: Štátna pokladnica

IBAN: SK11 8180 0000 0070 0007 4335

SWIFT: SPSRSKBA

Kontakt e-mail: jozef.maligda@upjs.sk

Tel. č.: +421 55 234 1680

*(*ďalej len *„kupujúci“)*

(spoločne aj „*účastníci dohody*“ *alebo „strany dohody“*)

**Článok II.**

**Podklady pre uzatvorenie dohody**

Táto rámcová dohoda sa uzatvára v zmysle ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky postupom verejnej súťaže s názvom predmetu: **„Potraviny – mrazené a chladené potraviny“**.

**Článok III.**

**Právne predpisy**

Vzájomné vzťahy strán tejto rámcovej dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími platnými a účinnými právnymi predpismi SR, ktoré upravujú oblasť predmetu tejto rámcovej dohody.

**Článok IV.**

**Predmet rámcovej dohody**

1. Predmetom tejto rámcovej dohody je stanovenie podmienok pre predávajúceho a kupujúceho pri zabezpečení dodávok tovaru, a to **„Potraviny – mrazené polotovary, ryby a zelenina“** (ďalej len „tovar“).
2. Predávajúci je povinný kupujúcemu dodávať tovar na základe priebežne vystavených samostatných objednávok zo strany kupujúceho podľa jeho potrieb v súlade s Prílohou č. 1C tejto rámcovej dohody.
3. Účastníci tejto dohody sa dohodli, že rozsah a množstvo tovaru uvedené v  Prílohe č. 1C je len orientačné a skutočne odobrané množstvo dodávaného tovaru sa bude odvíjať od skutočných potrieb kupujúceho po dobu trvania tejto rámcovej dohody. Príloha č. 1C tvorí neoddeliteľnú súčasť tejto rámcovej dohody.
4. Predávajúci, ktorému bola zaslaná objednávka na dodávku požadovaného tovaru, je povinný dodať tovar, resp. jeho časť riadne a včas a kupujúci je povinný predávajúcemu zaplatiť za riadne dodaný tovar dohodnutú kúpnu cenu podľa tejto dohody.
5. Predávajúci je povinný v zmysle tejto rámcovej dohody dodávať tovar, ktorý zodpovedá Slovenským technickým normám a normám EÚ.
6. Predávajúci je povinný dodržiavať ustanovenia tejto rámcovej dohody a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.

**Článok V.**

**Cena a platobné podmienky**

1. Kúpna cena tovaru je stanovená dohodou účastníkov tejto rámcovej dohody a to v súlade so zák. č. 18/1996 Z. z. a vyhl. č. 87/1996 Z. z.
2. Celková zmluvná cena za celý predmet plnenia Rámcovej dohody je vo výške:

Celková cena bez DPH .............................. eur *(doplní uchádzač)*

DPH .............................. eur

Celková cena s DPH .............................. eur

(Slovom: ...............................................................)

Podrobná špecifikácia vybraných druhov tovaru a jednotkové ceny tovaru sú podrobne špecifikované v Prílohe č. 1C tejto rámcovej dohody, ktorá je neoddeliteľnou súčasťou tejto rámcovej dohody.

1. Jednotkové ceny uvedené v Prílohe č. 1C tejto rámcovej dohody sú záväzné počas platnosti a účinnosti tejto rámcovej dohody.
2. Predávajúci na základe samostatnej dohody zníži jednotkové ceny kedykoľvek počas trvania dohody bez potreby uzatvorenia dodatku k tejto rámcovej dohode, a to v prípade zavedenia tzv. akciových alebo sezónnych cien tovaru na trhu.
3. Kúpna cena uvedená v ods. 2 tohto článku je cena určená vrátane balného, cla, dopravných nákladov, vykládky a všetkých nákladov súvisiacich s dodaním tovaru alebo jeho časti na miesto plnenia uvedené v ods. 1 čl. VI tejto rámcovej dohody. Predávajúci je povinný pri výpočte kúpnej ceny za tovar podľa tejto dohody pripočítať DPH podľa aktuálnych všeobecne záväzných právnych predpisov SR, platných a účinných v čase vykonania fakturácie za dodaný tovar.
4. Kupujúcemu vzniká povinnosť na zaplatenie ceny predávajúcemu po riadnom dodaní a odovzdaní objednaného tovaru podľa tejto rámcovej dohody predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry musí byť dodací list potvrdený povereným zástupcom kupujúceho aj predávajúceho, a to ich podpismi a odtlačkami pečiatok. Kupujúci a predávajúci sa zaväzujú vo všetkých písomných materiáloch a dokladoch prináležiacich k tejto rámcovej dohode (ako napr. listoch, dodacích listoch, faktúrach, atď.) uvádzať číslo tejto rámcovej dohody.
5. Predávajúci je povinný vyhotoviť a predkladať kupujúcemu faktúru do 5 pracovných dní odo dňa dodania a odovzdania tovaru, ktorá musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov. Predávajúci nie je oprávnený fakturovať žiadnu ďalšiu odplatu za služby súvisiace s dodaním tovaru. Predávajúci je povinný predkladať uvedené doklady v tomto odseku tohto článku dohody podpísané zástupcom predávajúceho, písomne doručenou poštovou zásielkou alebo osobne na adresu kupujúceho uvedenú v čl. I tejto dohody.
6. V prípade, že faktúra nebude obsahovať všetky stanovené náležitosti podľa rámcovej dohody a príslušných všeobecne záväzných právnych predpisov SR, alebo v nej nebudú uvedené správne údaje podľa tejto rámcovej dohody alebo v prípade, ak nebude v súlade s príslušnou objednávkou, je kupujúci povinný faktúru neuhradiť a vrátiť predávajúcemu k jej oprave. Nová lehota splatnosti faktúry začne plynúť až dňom riadneho doručenia opravenej faktúry.
7. Úhrada faktúr bude prebiehať bezhotovostným platobným stykom na účet predávajúceho po dodaní predmetu plnenia uvedeného v príslušnej objednávke podľa tejto rámcovej dohody a za ceny a podľa špecifikácie uvedenej v Prílohe č. 1C k tejto rámcovej dohode.
8. Kupujúci nie je oprávnený poskytovať predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto dohody. Kupujúci nezodpovedá za omeškanie platieb v prospech predávajúceho, ktoré budú zapríčinené zo strany jeho peňažného ústavu.
9. Lehota splatnosti faktúry je 30 kalendárnych dní odo dňa doručenia faktúry na adresu sídla kupujúceho uvedenú v čl. I tejto rámcovej dohody.

**Článok VI.**

**Čas a miesto plnenia predmetu dohody**

1. Miestom plnenia je Univerzita Pavla Jozefa Šafárika v Košiciach, jej fakulty, ústavy a pracoviská, bližšie definované v samostatných objednávkach.
2. Lehota dodania tovaru pre položky uvedené v Prílohe č. 1C je najneskôr do 24 hodín od momentu potvrdenia objednávky predávajúcim na miesto určenia uvedené v ods. 1 tohto článku rámcovej dohody, bližšie spresnené príslušnou objednávkou.
3. Dodávka tovaru je realizovaná podľa potreby a požiadaviek individuálne dohodnutých v samostatnej objednávke kupujúceho podľa článku V tejto dohody.

**Článok VII.**

**Postup predávajúceho a kupujúceho pri plnení rámcovej dohody**

1. Predávajúci sa zaväzuje kupujúcemu zabezpečiť a dodávať predmet tejto dohody na základe samostatných priebežných objednávok podľa jeho potrieb v súlade s Prílohou č. 1C tejto rámcovej dohody.
2. Komunikácia medzi predávajúcim a kupujúcim bude prebiehať výlučne v slovenskom jazyku a prostredníctvom na to určených e-mailových adries bližšie špecifikovaných v ods. 14 tohto článku dohody, resp. prostredníctvom na to určených osobitných telefonických kontaktov uvedených v priebežných objednávkach. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie vo veci zabezpečenia tovaru.
3. Telefonické preverenie stavu tovaru na sklade predávajúceho sa nepovažuje za objednávku tovaru zo strany kupujúceho v zmysle tejto dohody.
4. Postup pri vystavovaní objednávok k tejto rámcovej dohode:

4.1 Pri vystavení objednávky je kupujúci povinný zadávať zákazku v súlade s Prílohou č. 1C.

4.2 Kupujúci je povinný riadne vystavenú objednávku zaslať predávajúcemu elektronickou komunikáciou na e-mailovú adresu určenú na tento účel.

4.3 Predávajúci je povinný potvrdiť príjem objednávky na e-mailovú adresu kupujúceho obratom, najneskôr však do 12 hodín od jej doručenia a postúpiť ju k vybaveniu.

4.4 Potvrdením prijatia objednávky sa táto stáva pre predávajúceho záväzná.

4.5 Po elektronickom potvrdení prijatia objednávky, kupujúci môže na požiadanie vystaviť a odoslať podpísanú objednávku zodpovednou osobou predávajúcemu aj prostredníctvom pošty na adresu sídla predávajúceho.

1. V prípade, že predávajúci nebude opakovane dodržiavať postup uvedený v bode 4.3 tohto článku, takéto konanie predávajúceho bude považované za neplnenie si povinností vyplývajúcich z tejto rámcovej dohody s následným právom kupujúceho odstúpiť od tejto rámcovej dohody.
2. Každá objednávka musí obsahovať minimálne nasledovné náležitosti:
3. názov, sídlo kupujúceho a predávajúceho, číslo účtu, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho (meno, telefón, e-mail),
4. číslo objednávky,
5. druh a požadované množstvo tovaru v súlade s Prílohou č. 1C  tejto rámcovej dohody,
6. jednotková cena bez DPH v súlade s Prílohou č. 1C tejto rámcovej dohody,
7. celková cena za dodávku s DPH,
8. dátum a miesto dodania tovaru,
9. kontaktné údaje osoby poverenej na prevzatie dodávky za kupujúceho (meno, telefón, e-mail), dátum,
10. iné v rozsahu predmetu plnenia tejto rámcovej dohody.
11. Predávajúci potvrdí kupujúcemu dodanie tovaru 24 hodín vopred. Ak predávajúci nesplní svoju povinnosť v deň doručenia, ale až nasledujúci pracovný deň, náklady súvisiace s neuskutočnením prevzatia tovaru, ako aj prípadnú náhradu škody, znáša predávajúci.
12. Dodávka tovaru bude realizovaná dopravou na náklady predávajúceho s vynesením zabezpečeným poverenými osobami predávajúceho na miesto určené kupujúcim.
13. Predávajúci zabezpečí dodávku objednaného tovaru motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením.
14. V prípade, ak dodaný tovar nespĺňa vlastnosti požadované kupujúcim v tejto rámcovej dohode, kupujúci je oprávnený prevzatie takejto dodávky písomne odmietnuť s uvedením dôvodov odmietnutia.
15. Predávajúci je povinný dodať kupujúcemu kvalitný a nezávadný tovar bez vlhkosti a porušenia obalu.
16. Predávajúci je povinný dodávať tovar v lehote, v ktorej z lehoty spotreby vyznačenej na dodanom tovare alebo na dodacom liste neuplynula viac ako 1/3.
17. Kupujúci nadobudne vlastnícke právo k tovaru dňom jeho prevzatia v mieste plnenia. Prevzatie tovaru potvrdí podpisom oprávnenej osoby kupujúceho a odtlačkom pečiatky na dodacom liste. Dodací list je neoddeliteľnou súčasťou každej faktúry.
18. Kontaktné údaje predávajúceho pre účely prijímania objednávok: ................................(meno, priezvisko, e-mail: ..................., tel. č.: .............................. *(doplní uchádzač)*

**Článok VIII.**

**Záručná doba a zodpovednosť za vady**

1. Predávajúci zodpovedá za to, že tovar bude:

* riadne dodaný v súlade s touto rámcovou dohodou,
* mať vlastnosti dohodnuté v tejto rámcovej dohode,
* v súlade so všeobecne záväznými právnymi predpismi a požiadavkami v zmysle predpisov Európskej únie pre potraviny,
* zodpovedať požiadavkám stanoveným v technických normách a zákonu č. 152/1995 Z. z. o potravinách v znení neskorších predpisov a príslušným vyhláškam v súlade s Potravinovým kódexom SR.

1. Predávajúci poskytne na tovar záruku určenú výrobcom (spotrebná lehota), ktorá musí byť vyznačená na obaloch tovaru alebo pri nebalenom tovare v dodacom liste.
2. Kupujúci si vyhradzuje právo neprevziať tovar so zjavnými vadami v takom množstve a rozsahu, na aké sa zjavná vada vzťahuje.
3. Vady zjavné, kvalitatívne alebo množstevné, zistené pri prevzatí tovaru, je kupujúci oprávnený reklamovať v lehote najneskôr do 24 hodín odo dňa prevzatia tovaru vo forme písomnej reklamácie.
4. Skryté vady kupujúci má právo reklamovať bez zbytočného odkladu, najneskôr do konca záručnej lehoty.
5. Vady predmetu dohody budú kupujúcim reklamované písomne s doručením elektronickou poštou bezodkladne po zistení vady predmetu dohody. Reklamácie na dodaný tovar je predávajúci povinný vybaviť bezodkladne, v zmysle príslušných ustanovení Obchodného zákonníka.
6. Kupujúci je oprávnený v prípade zistenia akýchkoľvek vád dodaného tovaru:
7. žiadať predávajúceho o výmenu vadného tovaru za nový, bezvadný tovar, resp. žiadať predávajúceho o dodanie chýbajúceho tovaru;
8. odstúpiť od objednávky tovaru v prípade nesplnenia povinnosti predávajúceho dodať na základe reklamácie nový, bezvadný, náhradný alebo chýbajúci tovar v lehote na vybavenie reklamácie podľa ods. 6 tohto článku dohody;
9. žiadať náhradu škody spôsobenej dodaním vadného tovaru.
10. V prípade opakovaného dodania vadného tovaru predávajúcim má kupujúci právo na odstúpenie od tejto dohody a bezodkladné vrátenie zaplatenej kúpnej ceny za dodaný vadný tovar.

**Článok IX.**

**Sankcie**

1. V prípade omeškania predávajúceho so splnením dohodnutého termínu dodania objednaného tovaru je kupujúci oprávnený požadovať od predávajúceho zmluvnú pokutu vo výške 0,02% zo sumy podľa čl. V ods. 2 tejto dohody, a to za každý aj začatý deň omeškania. Tým nie je dotknuté právo kupujúceho na náhradu škody v rozsahu prevyšujúcom zmluvnú pokutu.
2. V prípade omeškania kupujúceho s úhradou faktúry v dohodnutom termíne splatnosti je predávajúci oprávnený uplatniť voči kupujúcemu úrok z omeškania vo výške podľa ust. § 369 ods. 2 Obchodného zákonníka z neuhradenej fakturovanej čiastky za každý aj začatý deň omeškania, s výnimkou okolností charakterizovaných ako vyššia moc.
3. Ak predávajúci dodá kupujúcemu tovar v rozpore s čl. IV ods. 5 alebo čl. VII tejto rámcovej dohody, je kupujúci oprávnený požadovať od predávajúceho zmluvnú pokutu vo výške 100% z ceny takto dodaného tovaru.
4. Kupujúci je oprávnený započítať svoju pohľadávku titulom náhrady škody alebo uplatnenej zmluvnej pokuty voči predávajúcemu a jeho pohľadávke na zaplatenie kúpnej ceny.
5. Strany dohody zhodne vyhlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto rámcovej dohody.

**Článok X.**

**Subdodávatelia**

1. Zoznam subdodávateľov predávajúceho, ktorý predložil predávajúci do času uzavretia rámcovej dohody spolu s uvedením údajov o všetkých známych subdodávateľoch v zmysle ust. § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2 tejto dohody. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene.
2. Ak v čase uzavretia dohody predávajúcemu neboli známi subdodávatelia a predávajúci má v úmysle realizovať predmet tejto dohody prostredníctvom subdodávateľa, predávajúci tak môže urobiť iba s predchádzajúcim písomným súhlasom kupujúceho. Zámer realizácie predmetu tejto dohody prostredníctvom subdodávateľa predávajúci bezodkladne písomne oznámi predávajúcemu s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. K zmene subdodávateľa môže dôjsť len po odsúhlasení kupujúcim. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Každý nový subdodávateľ musí spĺňať podmienky účasti podľa § 32 ods. 1 zákona o verejnom obstarávaní.
4. Predávajúci je povinný postupovať pri výbere subdodávateľa tak, aby náklady vynaložené na zabezpečenie plnenia predmetu dohody boli primerané jeho kvalite a cene a tak, že subdodávatelia podieľajúci sa na plnení predmetu dohody budú kvalifikovaní na svoje profesie vzťahujúce sa na plnenie tejto dohody a budú mať potrebné oprávnenia a osvedčenia k plneniu predmetu dohody.

**Článok XI.**

**Zmena dohody**

1. Túto dohodu je možné počas jej trvania zmeniť vo forme písomného dodatku k tejto dohode, pokiaľ tieto zmeny nebudú v rozpore s ust. § 18 zákona o verejnom obstarávaní. Tým nie je dotknuté ustanovenie čl. V ods. 4 tejto dohody.
2. Túto dohodu je možné zmeniť, ak potreba zmeny vyplynula z okolností, ktoré kupujúci ako verejný obstarávateľ nemohol pri vynaložení náležitej starostlivosti predvídať a zmenou sa nemení charakter rámcovej dohody.
3. Túto dohodu je možné zmeniť počas jej trvania bez nového verejného obstarávania dodatkom k tejto dohode maximálne do 10% hodnoty pôvodnej zmluvnej ceny uvedenej v čl. V ods. 2 tejto dohody.
4. Túto dohodu je ďalej možné zmeniť počas jej trvania vo forme písomného dodatku k tejto dohode, ak:
5. nastane neočakávaná potreba dojednať medzi stranami dohody zmenu termínu plnenia z dôvodov:

* vzniku skutočností definovaných ako vyššia moc,
* vzniknutých nepredvídaných prekážok zo strany kupujúceho,

1. nastane situácia vedúca k nahradeniu pôvodného predávajúceho novým predávajúcim, za podmienky, že tento predávajúci spĺňa pôvodne určené podmienky účasti a je právnym nástupcom pôvodného predávajúceho v dôsledku jeho reorganizácie, vrátane zlúčenia a splynutia alebo úpadku,
2. je potrebné upraviť zoznam subdodávateľov, ktorý tvorí Prílohu č. 2 tejto rámcovej dohody,
3. u predávajúceho nastane dôvodná potreba na zmenu osoby a údajov uvedených v čl. VII ods. 14 tejto dohody,
4. nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.).
5. V súlade s ust. § 18 ods. 1 písm. a) zákona o verejnom obstarávaní sú strany dohody oprávnené na základe súhlasu obidvoch strán uzavrieť dodatok k tejto dohode a rozšíriť rozsah predmetu tejto dohody o nové druhy tovaru, ktoré neboli zahrnuté do pôvodnej dohody, ak:
6. potreba dodávania týchto druhov tovarov vznikla počas trvania tejto dohody,
7. predmetom dodatku je dohoda o cene nových druhov tovarov a
8. dodávky nových druhov tovarov predávajúci ponúka kupujúcemu za akciové ceny pri zachovaní akosti a kvality.
9. V súlade s ust. § 18 ods. 1 písm. a) zákona o verejnom obstarávaní sú strany dohody oprávnené na základe súhlasu obidvoch strán uzavrieť dodatok k tejto dohode a nahradiť druhy tovaru uvedené v Prílohe č. 1C tejto rámcovej dohody novými druhmi tovaru, ak:
10. nové druhy tovaru majú kvalitatívne lepšie zloženie a vlastnosti, ako majú druhy tovaru, ktoré sa nimi nahrádzajú alebo je preukázateľne ukončená výroba nahradzovaného druhu tovaru,
11. predmetom dodatku je dohoda o cene nových druhov tovarov,
12. cena nových druhov tovaru nepresiahne cenu nahradzovaných druhov tovaru.

**Článok XII.**

**Odstúpenie od dohody**

1. Ktorákoľvek zo strán dohody je oprávnená okamžite odstúpiť od tejto dohody pri podstatnom porušení povinnosti vyplývajúcej z tejto dohody a požadovať náhradu škody, ktorá jej vznikla zavinením druhej strany dohody. Strany dohody sa dohodli, že za podstatné porušenie povinnosti budú považovať:
   1. porušenie povinnosti za podmienok uvedených v ust. § 345 ods. 2 Obchodného zákonníka, alebo
   2. porušenie povinnosti zakladajúcej niektorý z dôvodov pre okamžité odstúpenie od dohody uvedený v ods. 2 alebo 3 tohto článku dohody.
2. Kupujúci je oprávnený okamžite odstúpiť od tejto dohody aj v nasledovných prípadoch:
3. predávajúci je v omeškaní s dodávkou tovaru, okrem prípadu, ak dôvodom sú skutočnosti charakterizované ako vyššia moc,
4. predávajúci nedodržiava kvalitu dodania predmetu zákazky a kupujúcim zistené vady neodstráni v dohodnutých termínoch, pričom za opakované sa v tomto prípade rozumie viac ako dvakrát,
5. predávajúci bezdôvodne viac ako dvakrát odmietne dodať predmet zákazky alebo jeho časť,
6. predávajúci viac ako trikrát poruší niektorú z povinností, ktorá mu vyplýva z ustanovení tejto rámcovej dohody alebo z ustanovení príslušných právnych predpisov,
7. predávajúci zadá celý predmet dohody ako subdodávku alebo postúpi zákazku inému predávajúcemu alebo inej osobe bez požadovaného súhlasu kupujúceho,
8. kupujúci pri dodávke predmetu dohody koná spôsobom, kedy kupujúcemu vzniká škoda alebo hrozí vznik škody,
9. ak sa voči predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku, alebo ak bolo voči predávajúcemu začaté vyrovnávacie konanie alebo reštrukturalizácia,
10. predávajúci vstúpil do likvidácie.
11. Predávajúci je oprávnený okamžite odstúpiť od tejto dohody v prípade, ak kupujúci je v omeškaní s úhradou fakturovanej ceny za predmet dohody o viac ako 30 kalendárnych dní.
12. Strany dohody sú oprávnené okamžite odstúpiť od tejto dohody, ak táto dohoda nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
13. Kupujúci je oprávnený odstúpiť od tejto dohody, ak počas plnenia predmetu dohody bolo právoplatne rozhodnuté o vyčiarknutí predávajúceho z Registra partnerov verejného sektora, alebo ak mu bol právoplatne uložený zákaz účasti vo verejnom obstarávaní podľa § 182 ods. 3 písm. b) zákona o verejnom obstarávaní.
14. Odstúpenie od dohody musí byť oznámené druhej strane dohody písomne s uvedením dôvodu, pre ktorý strana odstupuje od dohody a bez zbytočného odkladu po tom, ako sa o podstatnom porušení tejto dohody dozvedela.
15. Na odstúpenie od tejto rámcovej dohody sa vyžaduje písomná forma. Odstúpenie nadobúda účinnosť dňom riadneho doručenia odstúpenia druhej strane dohody tejto rámcovej dohody.
16. V prípade odstúpenia od dohody ktoroukoľvek stranou dohody budú plnenia začaté v čase odstúpenia riadne ukončené a preukázateľné náklady spojené s plnením predmetu dohody do tej doby v plnej výške zo strany kupujúceho uhradené.

**Článok XIII.**

**Záverečné ustanovenia**

1. Rámcová dohoda sa uzatvára na dobu určitú, a to na dobu 24 mesiacov odo dňa nadobudnutia jej účinnosti alebo do vyčerpania finančného limitu uvedeného v čl. V ods. 2 tejto dohody. Strany dohody sú počas trvania tejto dohody oprávnené dodatkom predĺžiť dobu jej trvania v prípade, ak počas obdobia 24 mesiacov nedôjde k vyčerpaniu uvedeného finančného limitu.
2. Túto dohodu je možné vypovedať ktoroukoľvek stranou dohody písomnou výpoveďou bez udania dôvodu. Výpovedná doba je 3 mesiace a začína plynúť od prvého dňa mesiaca nasledujúceho po mesiaci, v ktorom bola výpoveď doručená.
3. Strany dohody sa dohodli, že akékoľvek písomnosti vyplývajúce z právneho vzťahu založeného touto dohodou sa budú považovať za doručené aj v prípade, ak sa doporučená zásielka adresovaná na adresu sídla/miesta podnikania druhej strany dohody vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola kupujúcemu listová zásielka vrátená, i keď sa adresát o tom nedozvedel.
4. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť rámcovej dohody ako celku.
5. Strany tejto rámcovej dohody zhodne prehlasujú, že všetky spory vzniknuté z tejto rámcovej dohody budú riešiť dohodou. V prípade, že medzi stranami dohody nedôjde k dohode, tieto spory sú strany dohody povinné riešiť v zmysle všeobecne záväzných právnych predpisov SR.
6. Táto rámcová dohoda sa vyhotovuje v piatich vyhotoveniach rovnakej právnej sily, z ktorých každá má platnosť originálu. Po jej podpísaní predávajúci dostane 2 vyhotovenia a kupujúci 3 vyhotovenia.
7. Strany tejto rámcovej dohody vyhlasujú, že ustanoveniam tejto rámcovej dohody porozumeli z hľadiska obsahu i rozsahu, rámcová dohoda vyjadruje ich vôľu, nebola uzatvorená v tiesni ani za nápadne nevýhodných podmienok, pod psychickým, či fyzickým nátlakom, je dostatočne určitá a zrozumiteľná a na znak toho k nej pripájajú svoje podpisy.
8. Táto rámcová dohoda nadobúda platnosť dňom jej podpisu stranami dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
9. Neoddeliteľnou súčasťou tejto rámcovej dohody sú:

Príloha č. 1C Cenník – špecifikácia predmetu dohody – Mrazené polotovary, ryby a zelenina

Príloha č. 2 Zoznam subdodávateľov (zoznam bude prílohou tejto dohody výhradne v prípade jeho predloženia predávajúcim)

**Za predávajúceho: Za kupujúceho:**

V ........................ dňa .............................. V Košiciach dňa .................................

............................................................. ...........................................................

Meno, priezvisko, titul, funkcia, podpis prof. RNDr. Pavol Sovák, CSc.

oprávnenej osoby (osôb) predávajúceho rektor

Príloha č. 1C

**CENNÍK – ŠPECIFIKÁCIA PREDMETU DOHODY**

**Časť C – Mrazené polotovary, ryby a zelenina**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Por. č.** | **Názov položky predmetu zákazky** | **Špecifikácia položky predmetu zákazky** | **MJ** | **Predpokladané množstvo počas plnenia dohody** | **Cena za MJ v € bez DPH** | **Cena za MJ v € s DPH** | **Cena za predpokladané množstvo v € bez DPH** | **Cena za predpokladané množstvo v € s DPH** |
| 1 | Pirohy bryndzové tradičné | Mrazené bryndzové pirohy, tradičné, balenie cca 28 g/ks | kg | 150 |  |  |  |  |
| 2 | Pirohy bryndzové | Mrazené pirohy s bryndzovou náplňou, balenie cca 20g/ks | kg | 100 |  |  |  |  |
| 3 | Pirohy špenátovo-smotanové | Mrazené pirohy so špenátovo-smotanovou náplňou, balenie cca 20 g/ks | kg | 100 |  |  |  |  |
| 4 | Pirohy tvarohové | Mrazené pirohy sladké, plnené tvarohom, balenie cca 1000g | kg | 150 |  |  |  |  |
| 5 | Pirohy jahodové | Mrazené pirohy sladké s jahodovou náplňou, balenie cca 20 g/ks | kg | 150 |  |  |  |  |
| 6 | Pirohy jablkovo-škoricové | Mrazené pirohy sladké s jablkovo-škoricovou náplňou, balenie cca 20 g/ks | kg | 100 |  |  |  |  |
| 7 | Pirohy slivkové | Mrazené pirohy sladké so slivkovým lekvárom, balenie cca 20 g/ks | kg | 100 |  |  |  |  |
| 8 | Pirohy slivkové plnené | Mrazené pirohy sladké plnené slivkovým lekvárom, balenie cca 37 g/ks | kg | 100 |  |  |  |  |
| 9 | Lístkové cesto Gastro | Mrazené lístkové cesto tradičné, obsahujúce 2 plátky, hmotnosť cca 350g | kg | 100 |  |  |  |  |
| 10 | Tortilly | Mrazené tortilly zo pšeničnej múky, priemer cca 30 cm, balenie cca 1650g = 18 x 91,6g | ks | 100 |  |  |  |  |
| 11 | Tortilly | Mrazené tortilly zo pšeničnej múky, priemer cca 25 cm, balenie cca 1240g = 18 x 68,9g | ks | 100 |  |  |  |  |
| 12 | Obaľovaná brokolica | Mrazená obaľovaná brokolica, predsmažená, balenie cca 1000g | kg | 100 |  |  |  |  |
| 13 | Obaľované šampiňóny | Mrazené obaľované šampiňóny, predsmažené, balenie cca 220ks (3,5-5,5cm) | kg | 200 |  |  |  |  |
| 14 | Obaľovaný karfiol | Mrazené obaľovaný karfiol, predsmažený, 1 ružička = cca 35-55g | kg | 200 |  |  |  |  |
| 15 | Obaľovaný syr | Mrazený obaľovaný syr Camembert, predsmažený, balenie cca 10 x 115g | kg | 200 |  |  |  |  |
| 16 | Obaľovaný Camembert | Mrazené obaľované kúsky syra Camembert, predsmažené, balenie cca 30g, 2 x 50ks | kg | 200 |  |  |  |  |
| 17 | Syrové nugety | Mrazené nugety so syrom Gouda, predsmažené, balenie cca 80 x 25g | kg | 200 |  |  |  |  |
| 18 | Švédske mäsové guličky | Mrazené mäsové guličky z bravčového a hovädzieho mäsa, balenie 1ks cca 14g | kg | 200 |  |  |  |  |
| 19 | Zemiakové placky | Mrazené zemiakové placky tradičné, balenie cca 3000g | kg | 100 |  |  |  |  |
| 20 | Zemiakové šúľance slivkové | Mrazené zemiakové šúľance plnené slivkovým lekvárom, balenie cca 30 g/ks | kg | 100 |  |  |  |  |
| 21 | Zemiakové šúľance tvarohové | Mrazené zemiakové šúľance s tvarohovou náplňou, balenie cca 1000g | kg | 100 |  |  |  |  |
| 22 | Zemiakové šúľance makové | Mrazené zemiakové šúľance plnené makom, balenie cca 1000g | ks | 100 |  |  |  |  |
| 23 | Zemiakové knedlíčky údené | Mrazené zemiakové knedlíčky plnené údeným bravčovým mäsom, balenie cca 40 g/ks, 75 ks/kt | kg | 100 |  |  |  |  |
| 24 | Zemiakové knedlíčky slivkové | Mrazené zemiakové knedlíčky s kúskami sliviek, balenie cca 50 g/ks | kg | 100 |  |  |  |  |
| 25 | Tvarohové knedlíčky | Mrazené tvarohové knedlíčky z tvarohového cesta, balenie cca 1000g | kg | 150 |  |  |  |  |
| 26 | Tvarohové knedlíčky marhuľové | Mrazené tvarohové knedlíčky s kúskami marhúľ, balenie cca 50 g/ks | kg | 150 |  |  |  |  |
| 27 | Tvarohové knedlíčky jahodové | Mrazené tvarohové knedlíčky s kúskami jahôd, balenie cca 50 g/ks | kg | 150 |  |  |  |  |
| 28 | Tvarohové knedlíčky nugátové | Mrazené tvarohové knedlíčky s nugátovou náplňou, balenie cca 50 g/ks | kg | 150 |  |  |  |  |
| 29 | Tvarohové knedlíčky čučoriedkové | Mrazené tvarohové knedlíčky s čučoriedkovou náplňou, balenie cca 50 g/ks | kg | 150 |  |  |  |  |
| 30 | Čučoriedkové knedlíčky | Mrazené čučoriedkové knedlíčky, tvarohové, balenie cca 1000g | kg | 100 |  |  |  |  |
| 31 | Jahodové knedlíčky | Mrazené čučoriedkové knedlíčky, tvarohové, balenie cca 1000g | kg | 600 |  |  |  |  |
| 32 | Slivkové knedlíčky | Mrazené slivkové knedlíčky, s celou slivkou vnútri, balenie cca 1000g | kg | 100 |  |  |  |  |
| 33 | Lievance | Mrazené kysnuté lievance, juhočeské, balenie cca 2500g | kg | 100 |  |  |  |  |
| 34 | Palacinky | Mrazené vaječné palacinky, priemer cca 16,5cm, balenie cca 2500g | kg | 200 |  |  |  |  |
| 35 | Palacinky | Mrazené palacinky, vákuovo balené, priemer cca 16,5cm, balenie cca 60g | kg | 200 |  |  |  |  |
| 36 | Palacinky čokoládové | Mrazené palacinky s lieskovcovo-čokoládovou náplňou, priemer cca 16,5cm, balenie cca 2500g | kg | 200 |  |  |  |  |
| 37 | Zemiaková kaša | Mrazená zemiaková kaša | kg | 100 |  |  |  |  |
| 38 | Zemiakové rúrky | Mrazené zemiakové rúrky, korenené | kg | 50 |  |  |  |  |
| 39 | Americké zemiaky | Mrazené americké zemiaky, tradičné | kg | 50 |  |  |  |  |
| 40 | Americké zemiaky | Mrazené americké zemiaky, kvalita A | kg | 50 |  |  |  |  |
| 41 | Americké zemiaky so šupkou | Mrazené americké zemiaky so šupkou, dochutené pikantnou zmesou korenia | kg | 50 |  |  |  |  |
| 42 | Zemiakové trojuholníky obaľované | Mrazené zemiakové trojuholníky s cibuľou, obaľované | kg | 300 |  |  |  |  |
| 43 | Hranolky | Mrazené zemiakové 1-2-3 hranolky | kg | 200 |  |  |  |  |
| 44 | Hranolky | Mrazené zemiakové hranolky, priemer cca 7 x 7mm | kg | 200 |  |  |  |  |
| 45 | Hranolky | Mrazené zemiakové hranolky, priemer cca 9 x 9mm | kg | 150 |  |  |  |  |
| 46 | Hranolky | Mrazené zemiakové hranolky, krájané na rúrky | kg | 150 |  |  |  |  |
| 47 | Steakové hranolky | Mrazené zemiakové hranolky, balenie cca 18 x 9mm | kg | 100 |  |  |  |  |
| 48 | Steakové hranolky | Mrazené zemiakové hranolky, rez cca 18 x 9mm | kg | 100 |  |  |  |  |
| 49 | Krokety | Mrazené zemiakové krokety, predsmažené | kg | 300 |  |  |  |  |
| 50 | Rybie filé porcie | Mrazené neobaľované porcie rybieho filé, zamrazené na mori, vákuovo balené | kg | 400 |  |  |  |  |
| 51 | Rybie filé porcie Exclusive | Mrazené neobaľované porcie rybieho filé, úplne bez kostí, zamrazené na mori, vákuovo balené | kg | 50 |  |  |  |  |
| 52 | Rybie filé porcie obaľované | Mrazené obaľované porcie rybieho filé, nemleté, balenie cca 50ks x 150g | kg | 50 |  |  |  |  |
| 53 | Filety | Mrazené rybie filety, maslová ryba, balenie cca 1000g | kg | 50 |  |  |  |  |
| 54 | Filety z pangasia | Mrazené neobaľované rybie filety z pangasia, bez kože | kg | 200 |  |  |  |  |
| 55 | Filety z pangasia obaľované | Mrazené obaľované rybie filety z pangasia, 1ks = cca 130g | kg | 200 |  |  |  |  |
| 56 | Filety zo pstruha | Mrazené neobaľované rybie filety zo pstruha, s kožou, balenie 100ks = cca 125 g/ks | kg | 100 |  |  |  |  |
| 57 | Filety zo pstruha lososovitého | Mrazené neobaľované rybie filety zo pstruha lososovitého, s kožou, 1ks = cca 400-600g | kg | 100 |  |  |  |  |
| 58 | Filety zo pstruha údené | Mrazené neobaľované rybie filety zo pstruha, údené | kg | 100 |  |  |  |  |
| 59 | Filety z aljašskej tresky | Mrazené prekladané rybie filety z aljašskej tresky | kg | 50 |  |  |  |  |
| 60 | Filety z aljašskej tresky Exclusive obaľované | Mrazené obaľované rybie filety z aljašskej tresky, balenie cca 40ks x 150g | kg | 50 |  |  |  |  |
| 61 | Filety z morskej šťuky argentínskej Hejk | Mrazené neobaľované rybie filety z morskej argentínskej šťuky, bez kože | kg | 50 |  |  |  |  |
| 62 | Filety z mahi mahi | Mrazené neobaľované rybie filety z mahi mahi, s kožou, bez kostí, 1ks = cca 200-500g | kg | 100 |  |  |  |  |
| 63 | Filety hoki | Mrazené neobaľované rybie filety, s kožou, IQF technológia zmrazovania | kg | 200 |  |  |  |  |
| 64 | Filety z lososa atlantického Exclusive | Mrazené neobaľované rybie filety trim D z atlantického lososa, s kožou, bez kostí, 1ks = cca 1-1,5kg | kg | 100 |  |  |  |  |
| 65 | Treska sviečková | Mrazené neobaľované filety z tresky, balenie cca 100 g/ks | kg | 100 |  |  |  |  |
| 66 | Treska obyčajná obaľovaná | Mrazené obaľované porcie z tresky obyčajnej, 1 ks = cca 125g | kg | 100 |  |  |  |  |
| 67 | Treska s bylinkovou omáčkou obaľovaná | Mrazené obaľované porcie z tresky s bylinkovou omáčkou, 1ks = cca 150g | kg | 100 |  |  |  |  |
| 68 | Treska s brokolicou a syrom obaľovaná | Mrazené obaľované porcie z tresky s brokolicou a syrom, 1ks = cca 150g | kg | 100 |  |  |  |  |
| 69 | Porcie z tresky so syrom obaľované | Mrazené obaľované porcie z tresky so syrom, balenie cca 45 x 110g | kg | 100 |  |  |  |  |
| 70 | Porcie z tresky so špenátom obaľované | Mrazené obaľované porcie z tresky so špenátom, balenie cca 64ks x 75g | kg | 100 |  |  |  |  |
| 71 | Tuniak steak | Mrazené neobaľované porcie z tuniaka, bez kože, 1ks = cca 120-170g | kg | 150 |  |  |  |  |
| 72 | Rybie prsty | Mrazené rybie prsty obaľované, nemleté, 1ks = cca 30g | kg | 100 |  |  |  |  |
| 73 | Rybacia roláda | Mrazená rybacia roláda z tresky, plnená zeleninovou zmesou | kg | 100 |  |  |  |  |
| 74 | Nugetky z lososa | Mrazené nugetky z lososa obaľované v cestičku, nemleté, balenie cca 240 ks, 1ks = cca 21g | kg | 100 |  |  |  |  |
| 75 | Losos s medom a horčicou obaľovaný | Mrazené obaľované porcie z lososa s medom a horčicou, balenie cca 45 x 110g | kg | 100 |  |  |  |  |
| 76 | Makrela | Mrazená ryba makrela, pitvaná, celá | ks | 200 |  |  |  |  |
| 77 | Kapor | Mrazená ryba kapor, polený | kg | 200 |  |  |  |  |
| 78 | Hejk | Mrazená ryba hejk, pitvaný, bez hlavy a chvosta, 1ks = cca 250-350g | kg | 200 |  |  |  |  |
| 79 | Pstruh | Mrazená ryba pstruh, pitvaný, balenie 2 kusy | ks | 100 |  |  |  |  |
| 80 | Pstruh | Mrazená ryba pstruh, pitvaný, 1ks = cca 250-300g | kg | 100 |  |  |  |  |
| 81 | Pstruh chladený | Chladená ryba pstruh, pitvaný, 1ks = cca 200-250g | kg | 100 |  |  |  |  |
| 82 | Losos nepravý | Chladená ryba losos, drvený | kg | 100 |  |  |  |  |
| 83 | Losos údený | Chladená ryba losos, krájaný na plátky, údený, balenie cca 250g | kg | 100 |  |  |  |  |
| 84 | Losos údený | Chladená ryba losos, porciovaný, údený, balenie cca 250g | ks | 300 |  |  |  |  |
| 85 | Brokolica ružičky | Mrazená brokolica, ružičky, balenie cca 1000g | kg | 50 |  |  |  |  |
| 86 | Brokolica XXL | Mrazená brokolica, veľkosť XXL, hmotnosť cca 1000g | kg | 50 |  |  |  |  |
| 87 | Brokolica malá | Mrazená brokolica, malá, hmotnosť cca 2500g | kg | 50 |  |  |  |  |
| 88 | Brokolicovo-orechové 'wedges' | Mrazené brokolicovo-orechové porcie, hmotnosť cca 75g | kg | 50 |  |  |  |  |
| 89 | Baklažány grilované | Mrazené baklažány, grilované, hmotnosť cca 1000g | ks | 50 |  |  |  |  |
| 90 | Cuketa grilovaná | Mrazená cuketa, grilovaná, hmotnosť cca 1000g | kg | 150 |  |  |  |  |
| 91 | Hrášok zelený | Mrazený hrášok zelený, hmotnosť cca 1000g | kg | 200 |  |  |  |  |
| 92 | Hrášok strukový | Mrazený hrášok strukový, hmotnosť cca 2500g | kg | 150 |  |  |  |  |
| 93 | Hrášok cukrový | Mrazený hrášok cukrový, struky, hmotnosť cca 1000g | kg | 150 |  |  |  |  |
| 94 | Hráškové pyré | Mrazené hráškové pyré, porcie, hmotnosť cca 2500g | kg | 150 |  |  |  |  |
| 95 | Fazuľa | Mrazená fazuľa fava, hmotnosť cca 1000g | kg | 50 |  |  |  |  |
| 96 | Fazuľové struky krájané | Mrazené fazuľové struky, krájané, balenie cca 4 x 2500g | kg | 50 |  |  |  |  |
| 97 | Fazuľové struky celé | Mrazené fazuľové struky, celé, veľkosť XXL, hmotnosť cca 3000g | kg | 50 |  |  |  |  |
| 98 | Duo fazuľové struky | Mrazené fazuľové struky, celé, extra jemné, po rozmrazení možno podávať, obsahuje: zelené fazuľové struky, žlté fazuľové struky | kg | 50 |  |  |  |  |
| 99 | Mrkva plátky | Mrazená mrkva, krájaná na plátky, po rozmrazení možno podávať, obsahuje: žlté a červené mrkvové plátky | kg | 50 |  |  |  |  |
| 100 | Mrkva kocky | Mrazená mrkva, krájaná na kocky, balenie cca 4 x 2500g | kg | 100 |  |  |  |  |
| 101 | Kukurica | Mrazená kukurica zrnková, balenie cca 4 x 2500g | kg | 200 |  |  |  |  |
| 102 | Kaleráb krájaný | Mrazený kaleráb, krájaný na prúžky alebo kocky, balenie cca 4 x 2500g | kg | 200 |  |  |  |  |
| 103 | Karfiol ružičky | Mrazený karfiol, ružičky, balenie cca 4 x 2500g | kg | 200 |  |  |  |  |
| 104 | Karfiolovo-syrové medailónky | Mrazené karfiolovo-syrové medailónky, hmotnosť cca 145g | kg | 300 |  |  |  |  |
| 105 | Kel krájaný | Mrazený kel, krájaný, balenie cca 4 x 2500g | kg | 200 |  |  |  |  |
| 106 | Ružičkový kel | Mrazený ružičkový kel, k priamemu použitiu, balenie cca 2500g | kg | 100 |  |  |  |  |
| 107 | Pažítka | Mrazená pažítka, balená v zip vrecku, balenie cca 250g | kg | 150 |  |  |  |  |
| 108 | Petržlen krájaný | Mrazený petržlen, krájaný na kocky, balenie cca 4 x 2500g | kg | 200 |  |  |  |  |
| 109 | Petržlenová vňať | Mrazená petržlenová vňať, balená v zip vrecku, balenie cca 2500g | kg | 150 |  |  |  |  |
| 110 | Pór krájaný | Mrazený pór, krájaný na plátky, hmotnosť cca 2500g | kg | 100 |  |  |  |  |
| 111 | Paprikové trio | Mrazená paprika, krájaná, k priamemu použitiu, obsahuje: červená, zelená a žltá paprika, hmotnosť cca 2500g | kg | 150 |  |  |  |  |
| 112 | Tekvica krájaná | Mrazená tekvica, krájaná, s pribaleným sekaným kôprom | kg | 200 |  |  |  |  |
| 113 | Tekvicové pyré | Mrazené tekvicové pyré, porcie, hmotnosť cca 2500g | kg | 150 |  |  |  |  |
| 114 | Zeler krájaný | Mrazený zeler, krájaný na kocky, balenie cca 4 x 2500g | kg | 100 |  |  |  |  |
| 115 | Zelerové pyré | Mrazené zelerové pyré, porcie, hmotnosť cca 2500g | kg | 200 |  |  |  |  |
| 116 | Špargľa biela | Mrazená špargľa biela, celá, hmotnosť cca 1000g | kg | 200 |  |  |  |  |
| 117 | Špargľa zelená | Mrazená špargľa zelená, celá, hmotnosť cca 1000g | kg | 200 |  |  |  |  |
| 118 | Špenát krájaný | Mrazený špenát, krájaný, porcie, balenie cca 1000g | kg | 200 |  |  |  |  |
| 119 | Špenátový pretlak | Mrazený špenátový pretlak, balenie cca 1000g | kg | 100 |  |  |  |  |
| 120 | Cibuľové krúžky | Mrazené cibuľové krúžky z pokrájanej cibule, hmotnosť cca 1000g | kg | 50 |  |  |  |  |
| 121 | Cibuľové krúžky obaľované | Mrazené cibuľové krúžky, drvená cibuľa obalená v cestičku, hmotnosť cca 1000g | kg | 50 |  |  |  |  |
| 122 | Zeleninové nugetky | Mrazené zeleninové nugetky, obsahuje rôznu koreňovú zeleninu, balenie cca 20g | kg | 100 |  |  |  |  |
| 123 | Zeleninové hranolky | Mrazené zeleninové hranolky z mrkvy a paštrnáku, predsmažené na slnečnicovom oleji | kg | 100 |  |  |  |  |
| 124 | Dunajská zeleninová zmes | Mrazená zmes zeleniny, obsahuje: mrkva, karfiol, hrášok, petržlen, zeler | kg | 50 |  |  |  |  |
| 125 | Bretónska zeleninová zmes | Mrazená zmes zeleniny, obsahuje: brokolica, karfiol, mrkva (ozdobné plátky) | kg | 50 |  |  |  |  |
| 126 | Cisárska zeleninová zmes XXL | Mrazená zmes zeleniny, obsahuje: karfiol, brokolica, mrkva (ozdobné plátky) | kg | 50 |  |  |  |  |
| 127 | Čínska zeleninová zmes | Mrazená zmes zeleniny, obsahuje: oranžová a žltá mrkva (prúžky), paprika (prúžky), pór, čínska huba, cibuľa (kocky), kapusta, šampiňóny | kg | 100 |  |  |  |  |
| 128 | Jarná polievková zeleninová zmes | Mrazená zmes zeleniny, obsahuje: zelené fazuľové struky (krájané), karfiol, mrkva (kocky), petržlen (kocky), zeler (kocky), pór (krájaný) | kg | 600 |  |  |  |  |
| 129 | Jarná zeleninová zmes | Mrazená zmes zeleniny, obsahuje: mrkva, hrášok, fazuľové struky, karfiol | kg | 600 |  |  |  |  |
| 130 | Grilovaná zmes Andalúzia | Mrazená zmes zeleniny, obsahuje: grilovaná červená paprika, polené baklažánové plátky, polené plátky grilovanej zelenej cukety, grilovaná cibuľa (kocky) | kg | 150 |  |  |  |  |
| 131 | Kúpeľná zeleninová zmes | Mrazená zmes zeleniny, obsahuje: červená a žltá mrkva (plátky), brokolica, baby kukurička (klásky), mladý hráškový strúčik, karfiol | kg | 100 |  |  |  |  |
| 132 | Letná zeleninová zmes | Mrazená zmes zeleniny, obsahuje: mrkva, petržlen, kaleráb, pór | kg | 100 |  |  |  |  |
| 133 | Maďarská zeleninová zmes | Mrazená zmes zeleniny, obsahuje: kukurica, hrášok, červená paprika | kg | 100 |  |  |  |  |
| 134 | Polievková zmes | Mrazená zmes zeleniny, obsahuje: mrkva (kocky), karfiol, zeler (kocky), brokolica (kocky), fazuľové struky, hrášok, pór | kg | 100 |  |  |  |  |
| 135 | Zeleninová zmes pod sviečkovú | Mrazená zmes zeleniny, obsahuje: mrkva, zeler, petržlen | kg | 300 |  |  |  |  |
| 136 | Zeleninová zmes pod sviečkovú (prúžky) | Mrazená zmes zeleniny krájaná na prúžky, obsahuje: mrkva, zeler, petržlen | kg | 300 |  |  |  |  |
| 137 | Zeleninová zmes s kukuricou | Mrazená zmes zeleniny, obsahuje: mrkva, hrášok, kukurica | kg | 200 |  |  |  |  |
| 138 | Zeleninová zmes Indonesia | Mrazená zmes zeleniny, obsahuje: mrkva, sójové bôby, cukrový hrášok, bambusové výhonky, vodný gaštan | kg | 300 |  |  |  |  |
| 139 | Zeleninová zmes Ratatouille | Mrazená zmes zeleniny, ochutená na olivovom oleji, obsahuje: rajčiny, fritované baklažány a cukety, omáčka: červené papriky, cibuľa, voda, rajčinový pretlak, extra panenský olivový olej, soľ, cesnak, tymián | kg | 100 |  |  |  |  |
| 140 | Zeleninová zmes Balance | Mrazená zmes zeleniny k priamemu použitiu, obsahuje: zelená a žltá cuketa, mrkva, čierny koreň, žlté fazuľové struky | kg | 100 |  |  |  |  |
| 141 | Zeleninová zmes Mediterranea | Mrazená zmes zeleniny, obsahuje: predsmažená zelená cuketa, baklažán, červená paprika, slnečnicový olej | kg | 100 |  |  |  |  |
| 142 | Zeleninová zmes mix Julienne | Mrazená zmes zeleniny krájaná na prúžky, obsahuje: mrkva, zeler, cuketa, romanesco | kg | 50 |  |  |  |  |
| 143 | Zeleninová zmes na Wok Siam | Mrazená zmes zeleniny, obsahuje: brokolica (kocky), červená paprika, vodné gaštany, lotos indický, kukuričné klásky, špenátové listy, čierne huby | kg | 200 |  |  |  |  |
| 144 | Zeleninová zmes na Wok Indonesia | Mrazená zmes zeleniny, obsahuje: mrkva krájaná, sójové bôby, cukrový hrášok, bambusové výhonky, vodné gaštany, žltá paprika, čierne huby | kg | 100 |  |  |  |  |
| 145 | Zeleninová zmes na Wok China | Mrazená zmes zeleniny, obsahuje: biela kapusta, mrkva, červená paprika, huby Shiitake, cukrový hrášok, kukuričné klásky | kg | 100 |  |  |  |  |
| 146 | Zeleninová zmes na Wok classic | Mrazená zmes zeleniny, obsahuje: mini kukuričky, červená a žltá mrkva (plátky), brokolica, vodný gaštan, petržlen (kocky), čierne huby, cibuľa | kg | 100 |  |  |  |  |
| 147 | Zeleninová zmes na panvicu Versailles ochutená bylinkami | Mrazená zmes zeleniny ochutená bylinkovým maslom, obsahuje: fazuľové struky, romanesco, žltá a červená mrkva, omáčka, smotana, slnečnicový olej, soľ, bylinky, kukuričný škrob | kg | 100 |  |  |  |  |
| 148 | Zámocká zeleninová zmes Exclusive | Mrazená zmes zeleniny, obsahuje: červená a žltá mrkva (plátky - vlnky), brokolica, baby kukurička (klásky), mladý hráškový strúčik | kg | 100 |  |  |  |  |
| 149 | Zeleninový šalát Sombrero | Mrazená zmes zeleniny k priamemu použitiu, obsahuje: kukurica, červená fazuľa, mrkva, zeler, hrášok, zelené fazuľové struky, červená a zelená paprika | kg | 100 |  |  |  |  |
| 150 | Zmes lesných húb | Mrazená zmes húb, obsahuje: hliva ustricová, masliak obyčajný, hríb smrekový, húževnatec jedlý (Shii-take), kuriatko jedlé | kg | 100 |  |  |  |  |
| 151 | Zmes lesných hríbov | Mrazená zmes húb, obsahuje: hríb dubový, hríb smrekový, suchohríb hnedý | kg | 100 |  |  |  |  |
| 152 | Zmes húb do omáčok a polievok | Mrazená zmes húb, obsahuje: šampiňón (plátky), masliak obyčajný, suchohríb hnedý | kg | 100 |  |  |  |  |
| 153 | Hubová zmes bez šampiňónov | Mrazená zmes húb, obsahuje: Shii-take, Nameko a hliva ustricová | kg | 600 |  |  |  |  |
| 154 | Šampiňóny | Mrazené šampiňóny, krájané, hmotnosť cca 1000g | kg | 200 |  |  |  |  |
| 155 | Šampiňóny krájané plátky | Mrazené šampiňóny, krájané na plátky, hmotnosť cca 1000g | kg | 200 |  |  |  |  |
| 156 | Hríb hnedý plátky | Mrazené hríby, krájané na plátky, hmotnosť cca 1000g | kg | 150 |  |  |  |  |
| 157 | Hríb dubový | Mrazené hríby, celé, kocka | kg | 600 |  |  |  |  |
| 158 | Hríb smrekový | Mrazené hríby, celé | kg | 600 |  |  |  |  |
| 159 | Zmes lesného ovocia | Mrazená zmes lesného ovocia, obsahuje: čierne a červené ríbezle, ostružiny, maliny, jahody, čučoriedky | kg | 100 |  |  |  |  |
| **Cena celkom za predmet dohody v eurách** | | | | | | |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Za predávajúceho:** | | |  |  |  | **Za kupujúceho:** | | | | | | |
|  |  |  |  |  |  |  |  |  |  |  |  |  |
| V .......................... dňa ...................................... | | | |  |  | V Košiciach dňa ......................................... | | | | | | |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| ..................................................... | | | |  |  | ............................................................ | | | | | | |
| Meno, priezvisko, titul, podpis | | |  |  |  | prof. RNDr. Pavol Sovák, CSc. | | | | | | |
| oprávnenej osoby (osôb) za predávajúceho | | | |  |  |  | rektor | | | | |  |

Príloha č. 2

*(v prípade, ak predávajúci uplatňuje subdodávateľov)*

Predmet dohody: **Potraviny – mrazené a chladené potraviny**

**Časť C – Mrazené polotovary, ryby a zelenina**

Kupujúci: **Univerzita Pavla Jozefa Šafárika v Košiciach, Šrobárova 2, 041 80 Košice**

Predávajúci: ...........................................................................................................................................

**Zoznam subdodávateľov**

podľa ustanovenia § 41 zákona č. 343/2015 Z. z. o verejnom obstarávaní

|  |  |  |  |
| --- | --- | --- | --- |
| Názov a sídlo subdodávateľa/IČO | Predmet subdodávky | Podiel subdodávky z celkovej ceny predmetu zákazky v % | Osoba oprávnená konať za subdodávateľa (meno a priezvisko, adresa pobytu, dátum narodenia) |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |
| Názov:  Sídlo:  IČO: |  |  |  |

V .................................dňa ................................

.............................................................

meno, priezvisko, titul, funkcia, podpis

oprávnenej osoby (osôb) predávajúceho